Nisahotaka ray amandrenin'ny mpianatra fa misy tsaho anao vaksiny pesta miaraka Emmo Reg
Channel: Malagasy Channel
Date: 10/11/2017

Tsaho famosaviana saim-bahoaka

Nisahotaka ny ray amandrenin'ny mpianatra teto Antananarivo sy ny manodidina androany 9 novambra, noho ny tsaho naely hoe "misy mpiasan'ny fahasalamana miaraka amin'ny Emmo Reg tonga manao vaksiny ny mpianatra". Tsy marina velively izany, ary tsy misy vaksiny miaro amin'ny pesta izany.

Miendrika fanakorontanana ny saim-bahoaka tanteraka io tsaho io, satria dia nokendrena naely amin'na vanim-potoana ahitana sy ahatsapana fa madiva ho resy ny valanaretina pesta. Hasavorovoro ny saim-bahoaka amin'ny tsaho, ozongozonina ny filaminana satria tadiavina ho gejaina ao anatin'ny lainga mba tsy ahatoky ny vokatry ny ady atao handresena ny pesta, izay ezaka lehibe tsy maintsy mitozo mba hisian'ny vokatra mafy orina sy maharitra.

Apetraka ny fanontaniana : Tombontsoan'iza marina no ambadik'izany asa famosaviana saim-bahoaka izany ?